From: U15231@uicvm.uic.edu
Newsgroups: soc.culture.bosna-herzgvna
Subject: Radio Sarajevo
Date: 15 Oct 92 16:19:31 GMT
Article-I.D.: uicvm.92289.111931U15231
Organization: University of Illinois at Chicago

To: Iztok.Hozo@math.lsa.umich.edu
From: BOSNET@math.lsa.umich.edu
Subject:    Radio.Sarajevo.i.RFI-Pariz
Reply-To: Iztok.Hozo@math.lsa.umich.edu
Organization: BOSNET (Bosnian Electronic Network)

Contribution by: Lamija.Tanovic



Nekoliko vijesti sa Radio Sarajeva i RFI-Pariz
-----------------------------------------------
srijeda, 14.X 92.
------------------
Prema vijestima sarajevskog radija pored svih nevolja koje posljednjih
mjeseci prezivljavaju Sarajlije, stalno granatiranje, pogibije, ranjavanje
neduznih civila, nedostatak hrane i svega drugoga sto covjeka cini civili-
zovanim bicem, nastojanje agresora da ukidanjem osnovnih pretpostavki preziv-
ljavanja (struje i vode) grada od 350 000 preostalih stanovnika, cini se da
u posljednje vrijeme Sarajlije najteze podnose osjecanje napustenosti i ne
samo napustenosti, vec i otvorene podrske agresoru u njegovoj prljavoj
raboti koju skoro neprikriveno svojim odnosom prema problemu daju svi oni
koji su zaduzeni da problem rijese, generalni sekretar UN Butros Gali, dvoji-
ca njegovih prvih emisara Vens i Oven, celnici EZ-a i drugi.
Pored sasvim ocite agresije i nevjerovatnog stradanja neduznog stanovnistva
u opsjednutim gradovima koji se bespostedno razaraju svim mogucim najuboji-
tijim sredstvima, te sredstvima najprimitivnije srednjovjekovne opsade centara
zivota, pored otvorenog krsenja svih dogovora i zabrana koje cini agresor,
medjunarodna zajednica UN, EZ njihovi organi i predstavnici saucestvuju u
najgoroj kataklizmi ovog vijeka odugovlaceci sve dogovorene akcije i sve
predvidjene sankcije. Kao da postoji zavjera te zajednice uperena protiv
stanovnika BiH koji svojim necinjenjem ili zakasnjelim cinjenjem pomazu
agresoru da dovrsi zapoceti posao, ubistva, masakre, razaranja, sve u svrhu
"etnickog ciscenja", najsramnije politike koje se ovaj svijet decenijama
stidio i jos ce stoljecima da se stidi nakon ovoga sto je ucinjeno u BiH.
 To je otprilike bio uvod za vijesti o tome da SAD jos uvijek evaluiraju
nalaze koji govore o tome da su srpski avioni zadnjih dana u nekoliko navrata
prekrsili rezoluciju 781 o zabrani vojnih letova iznad BiH. I kada je to
sasvim jasno, kada postoje ocevici, postoje svjedoci i sto je najgore postoje
mnogobrojne zrtve ovih zracnih bombardovanja, Americi trebaju dani da procijeni
da li je to stvarno to i da li treba izglasati novu rezoluciju koja ce odobriti
sankcije protiv tih zlocinackih letova.
U medjuvremenu Karadzic je skupa sa Ovenom i Vensom u Zenevi smislio novu
zackoljicu da onemoguci novu rezoluciju. Navodno je pristao da sve avione
"Srpske Republike" preseli na aerodrome u "Jugoslaviju" gdje postoje monito-
ri pa bi nadzor nad BiH nebom na taj nacin bio efikasniji. Kakva farsa, kaze
reporter.
Saznanje da medjunarodna zajednica saradjuje sa agresorom, ono sto su Sarajlije
naslucivale u mnogim akcijama i kroz mnoge predstavnike te zajednice (uvijek
se kao primjer navodi famozni general Mkenzi, kojem za toliko dugo vremena u
Sarajevu nikad nije bilo jasno ko to puca sa brda na Sarajevo) je ono sto je
prelilo casu gorcine koju mjesecima ispijaju strpljive Sarajlije.

Ostale vijesti se odnose na uobicajeni ratni bilten koji govori o stalno
istim razaranjima rubnih dijelova Sarajeva narocito Starog Grada i Vogosce,
te strahovitim razaranjima Gradacca, Maglaja, Brckog, napada na Bihac i
Jajce.
Reporter se takodje bavi i ocajnickim postupcima tuzlanske lokalne vlasti u
vezi sa postavljanjem kontejnera sa klorom radi zastite Gradacca.
---------------------------------------------
RFI - Pariz
--------------------
Samo nekoliko vijesti koje se ne pojavljuju na ostalim izvorima informisanja
i koje su vezane za agresiju na BiH:

Reporter iz Sarajeva Dzevad Sabljakovic javlja da je konacno razjasnjen
misretiozni nestanak Juke Prazine, sarajevskog Robin Huda. Nakon sto je u
prvih sest mjeseci opsade i agresije na Sarajevo stekao slavu prvo-prvo-borca,
onog koji je sa svojim momcima (zovu ih vukovi) u zoru 5.aprila sprijecio
agresorske snage sa Pala da prodru u Sarajevo i u planiranom blic-krigu
osvoje ovaj grad, nakon sto je okupio cak 4000 boraca koji su hrabro ginuli
na najtezim linijama fronta, nakon sto je sam vise puta ranjavan Juka, poznati
momak sa Bas-carsije, povelikog dosijea u policiji, netragom je nestao poslije
izvjesnih neslaganja sa celnicima BiH armije. Mnoge Sarajlije je ozalostio
Jukin nestanak jer su mu zbog svega sto je cinio ovih ratnih mjeseci u Sarajevu
bili spremni oprostiti njegovu proslost. Jer Juka nije bio samo hrabri i nada
sve sposobni borac i predvodnik velike borbene jedinice isto tako neobicno
hrabrih boraca, on je bio i onaj koji je progonio svercere, oduzimao im
robu i izdasno dijelio onima kojima je ta roba i hrana zaista potrebna.
Zato je i dobio nadimak Robin Hud, jer koliko god da je bio aktivan i uspjesan
na bojnom polju, toliko je upozadini napravio mnoga dobrocinstva i opskrbio
mnoge gladne i protjerane.
Vijest da je Juka ziv i da uopste nije pobjegao i ostavio svoj grad, koja je
neki dan stigla iz Hamburga, obradovala je mnoge Sarajlije. Juka se, dakle,
javio iz Hamburga iz jednog BiH kluba. Objasnio je da je otisao iz Sarajeva
poslovno i da je sada, posto je zavrsio taj posao, spreman da se vrati. Rekao
je da je njegov posao bilo prikupljanje sredstava i kupovina savremenog oruzja
za proboj obruca oko Sarajeva i da je sve to uspjesno zavrsio da se vraca u
svoj grad "na velika vrata" kao lojalan saradnik BiH Vlade i lojalan vojnik
BiH Armije noseci dragocjeno najsavremenije oruzje za odbranu grada. Ovo je
Juka sve rekao u intervjuu za najveci hamburski list.
------------------------------------
RFI je takodje emitovao prilog Stanka Cerovica, svoh stalnog saradnika (rodjenog
brata Stojana Cerovica, izvanrednog urednika iz lista "Vreme") pod naslovom
"Sarajevski mit". Nemoguce je prepricati ovaj prilog, kao sto je nemoguce
bilo prepricati bilo koji prilog ili komentar koji je Stanko Cerovic i do sada
u mnogo navrata emitovao na RFI programu. Ja se nadam da cu dobiti tekst njego-
vih priloga i dozvolu da bar dijelove prepisemo na BOSNET.
Ipak, evo nekoliko recenica iz tog priloga:
"To je izvjestaj o herojskom otporu grada, cija je drzava zrtva srpsko-hrvatske
nacionalisticke zavjere, a koji odbija da umre, o Sarajlijama koje svojim po-
nasanjem, cak i u onim najodsudnijim trenucima bjezanja od metaka, pokazuju
svoje dostojanstvo i prezir prema onima koji su ih doveli u ovu agoniju. O Sa-
rajlijama koji odbijaju da trce koliko ih noge nose kada im oko glave zvizde
ubilacki meci , o gradu koji je, iako satrt najbezdusnijom agresijom koje se
svijet sjeca, sacuvao vise tragova civilizacije od onih mjesta gdje nema
rusenja, a na kojima se planovi za to satiranje prave."
Cerovic govori o umiranju Sarajeva, o kosmopolitskoj dimenziji grada, koji je
odsjecen od svoje drzave, koje mozda vise i nema (jer cim se izidje iz Saraje-
va, kaze Cerovic, pocinju nekakve srpske i hrvatske teritorije gdje su Muslima-
ni u glavnom nepozeljni i to u srpskim dijelovima tako da se zbog te etnicke
pripadnosti i glava gubi, a u hrvatskim dijelovima manje opasno nepozeljni
jer ne rizikuju glavu) i koji umire superiorno i hrabro.
----------------------------------------------------------------------------
----------------------------------------------------------------------------